Celeste
Celestė Epifani Vait (Celeste Epiphany Waite, g. 1994 m. gegužės 5 d.) – britų atlikėja ir dainų autorė. Karjerą pradėjo 2014 m., dainuodama tokių elektroninės muzikos kūrėjų, kaip Avicii, Tieks ir Real Lies, dainose, taip pat publikuodama savo kūrybą „SoundCloud“ platformoje. Debiutinį EP „The Milk & the Honey“ išleido 2017 m. kovą. 2020 m. Celeste užėmė pirmąją vietą „BBC“ kasmetiniame „Sound of...“ balsavime, taip pat laimėjo kylančios žvaigždės apdovanojimą „Brit Awards“ metu. Debiutinis Celeste albumas „Not Your Muse“ išleistas 2021 m. sausį ir vėliau nominuotas metų albumo, geriausios moters atlikėjos ir geriausio naujo atlikėjo nominacijose 2021 m. vykusiuose „Brit Awards“ apdovanojimuose, taip pat nominuotas „Mercury Prize“ apdovanojimui.